open-index/open-wikipedia-markdown huggingface dataset:
Open Your Heart

***Open Your Heart***  ονομάζεται το τραγούδι της Αμερικανίδας τραγουδίστριας Μαντόνα από το τρίτο στούντιο άλμπουμ της, *[[True Blue]]* (1986)*.* Κυκλοφόρησε ως το τέταρτο σινγκλ του άλμπουμ στις 19 Νοεμβρίου 1986 από την Sire Records. Από τότε έχει εμφανιστεί σε compilation άλμπουμ όπως τα *[[The Immaculate Collection]]* (1990) και *[[Celebration]]* (2009). Αρχικά, ήταν ένα ροκ εντ ρολ τραγούδι με τίτλο "Follow Your Heart", γραμμένο για την τραγουδίστρια Σίντι Λόπερ από τους τραγουδοποιούς Gardner Cole and Peter Rafelson. Ψάχνοντας να προσθέσει νέα τραγούδια στο *True Blue*, η Μαντόνα το δέχτηκε. Ξαναέγραψε το τραγούδι και μαζί με τον Πάτρικ Λέοναρντ άλλαξαν τη σύνθεση του για να ταιριάζει στην ντανς ποπ επιρροή του υπόλοιπου άλμπουμ, αλλά και γενική αισθητική του. Είναι ένα τραγούδι αγάπης, γεμάτο υπαινικτικούς στίχους όπου η Μαντόνα εκφράζει τη σεξουαλική της επιθυμία.

Το τραγούδι ήταν καλοδεχούμενο από κριτικούς, οι οποίοι το επαίνεσαν για την απλότητα του. Ήταν επίσης αρκετά επιτυχημένο, φτάνοντας το τοπ 10 σε τσαρτς στο Βέλγιο, τον Καναδά, την Ιρλανδία, την Ιταλία, την Ολλανδία και το Ηνωμένο Βασίλειο, ενώ κατέκτησε την κορυφή στα Billboard Hot 100 τσαρτς των Ηνωμένων Πολιτειών, καθιστώντας την πέμπτη νούμερο ένα επιτυχία της εκεί. Το μουσικό βίντεο διαθέτει μια πλοκή εντελώς διαφορετική από αυτή του τραγουδιού. Σε αυτήν, η Μαντόνα παίζει μια εξωτική χορεύτρια σε ένα peep-show κλαμπ που γίνεται φίλη με ένα μικρό αγόρι και στη συνέχεια διαφεύγει. Ήταν κριτικά αποδεκτό για την υπομόνευση του ανδρικού βλέμματος, αλλά το σημείο που το παιδί εισέρχεται σε τέτοιο κλαμπ επικρίθηκε. Το βίντεο αποτελεί φόρο τιμής στις ηθοποιούς Λάιζα Μινέλι και Μαρλέν Ντίτριχ.

Έχει εκτελεστεί σε τρεις παγκόσμιες περιοδείες της, στην Who's That Girl Tour (1987), στην Blond Ambitiond Tour (1990), όπου η Μαντόνα φόραγε το διαβόητο κωνικό σουτιέν κατά τη διάρκεια του τραγουδιού, και στην The MDNA Tour (2012). Έχει επίσης επανεκτελεστεί από αρκετούς καλλιτέχνες, και έχει χρησιμοποιηθεί στην ταινία της Μπρίτνεϊ Σπίαρς, *Crossroads.*

## Ιστορικό ηχογράφησης
Το "Open Your Heart" αρχικά ήταν ένα rock and roll τραγούδι με τίτλο "Follow Your Heart", γραμμένο από τους Gardner Cole και Peter Rafelson, όπου το προόριζαν για την τραγουδίστρια Σίντι Λόπερ, αν και ποτέ δεν το άκουσε. Το γκρουπ the Temptations, ήταν επίσης υποψήφιο για το τραγούδι.

## Σημειώσεις
* α.*Ανδρικό βλέμμα:* Είναι φεμινιστικός όρος που δηλώνει τον τρόπο που βλέπει ένας άντρας μια γυναίκα, αρκετές φορές ως σεξουαλικό αντικείμενο.

## Παραπομπές


Κατηγορία:Τραγούδια του 1986
Κατηγορία:Singles του 1986
Κατηγορία:Τραγούδια της Μαντόνα
Κατηγορία:Νούμερο 1 singles στα Billboard Hot 100
Τάλοργκαν Α΄ των Πίκτων

Ο **Τάλοργκαν Α΄ των Πίκτων** (πέθανε το 657) βασιλιάς των Πίκτων (653 - 657) ήταν γιος του Έανφριθ της Βερνικίας που δραπέτευσε στους Πίκτες όταν δολοφονήθηκε ο πατέρας του Εθελφρίδος της Βερνικίας (616). Ο Έανφριθ παντρεύτηκε μια πριγκίπισσα των Πίκτων και απέκτησε τον Τάλοργκαν.
Ο Τάλοργκαν ανέβηκε στον θρόνο των Πίκτων το 653, την επόμενη χρονιά νίκησε και σκότωσε τον Νουντσάντ μακ Κοναίνγκ βασιλιά της Νταλ Ριάτα στην *μάχη του Στρατ Εθαίρ*. Η μάχη αυτή ήταν η αρχή για τις σκληρές επιδρομές του Τάλοργκαν που ακολούθησαν απέναντι στους γείτονες του για να εδραιώσει την κυριαρχία του. Ο Τάλοργκαν Α΄ ήταν ανιψιός του ισχυρού Οσουί της Νορθουμβρίας, ο Βέδας γράφει ότι ο Οσουί *"υπέταξε τους [[Πίκτες]] και τους ανάγκασε να του δώσουν όρκο υποτέλειας"*, ο Τάλοργκαν ήταν υποτελής του Οσουί.  

## Παραπομπές
 		


## Πηγές

*Ann Williams, Alfred P. Smyth, and D. P. Kirby, A Biographical Dictionary of Dark Age Britain (1997)
*Bede, H. E., book II, chapter 5.

Κατηγορία:Βασιλείς των Πίκτων
Τάλορκ Γ΄ των Πίκτων

Ο **Τάλορκ Γ΄ των Πίκτων** (πέθανε το 653) βασιλιάς των Πίκτων (641 - 653) ήταν γιος του Φουαθ ή γιος του Οουίντ. Τα *Χρονικά των βασιλέων των Πίκτων* του παρέχουν διάρκεια εξουσίας 12 ετών μετά τον αδελφό του Μπρίντει Β΄ των Πίκτων, ένας τρίτος αδελφός ο Γκάρτναιτ Γ΄ των Πίκτων είχε γίνει βασιλιάς πριν τον Μπρίντει. Τα *Χρονικά του Ούλστερ* και τα *Χρονικά του Τίγκερναχ* καταγράφουν τον θάνατο του το 653, τον διαδέχθηκε ο Τάλοργκαν Α΄ των Πίκτων γιος του Έανφριθ της Βερνικίας.

## Παραπομπές
 		


## Πηγές

*J.M.P Calise Pictish Soourcebook, Document of Medieval Legend and Dark Age History Greenwood Press (Londres 2002) 
*W.A Cumming The Age of the Picts Sutton Publishing (1998) 
*W.F. Skene Chronicles Of The Picts,Chronicles Of The Scots, And Other Early Memorials Of Scottish History. H.M General Register House Edinburgh (1867) Reprint par Kessinger Publishings's (2007)

Κατηγορία:Βασιλείς των Πίκτων
Echinopsis chiloensis

Το ***echinopsis chiloensis*** είναι ένα είδος κάκτου που προέρχεται από τη Νότια Αμερική. Τα μέλη του γένους είναι γνωστά ως *κάκτος του  σκαντζόχοιρου*, *αχινοειδής κάκτος* ή *κάκτος του πασχαλινού κρίνου*. Ο *E. chiloensi*s, διαθέτει δενδροειδείς κλαδικές δομές, που ξεκινούν από την βάση του. Το φυτό μπορεί να φτάσει σε ύψος οκτώ μέτρων και δείγμα του βρίσκεται στο Εθνικό Πάρκο Καμπάνα της Χιλής.

## Σημειώσεις παραπομπές


## Αναφορές
* Edward F. Anderson. 2001. *The cactus family*, Timber Press, 776 pages
* C. Michael Hogan. 2008. ''Chilean Wine Palm: Jubaea chilensis'', GlobalTwitcher.com, ed. N. Stromberg 

Κατηγορία:Χλωρίδα της Χιλής
Κατηγορία:Κακτοειδή
Μπρίντει Β΄ των Πίκτων

Ο **Μπρίντει Β΄ των Πίκτων** (πέθανε το 641) βασιλιάς των Πίκτων (635 - 641) ήταν γιος του Φουαθ ή γιος του Οουίντ.
Τα *Χρονικά των βασιλέων των Πίκτων* του παρέχουν διάρκεια εξουσίας 5 ετών μετά τον αδελφό του Γκάρτναιτ Γ΄ των Πίκτων. Τα *Χρονικά του Ούλστερ* και τα *Χρονικά του Τίγκερναχ* καταγράφουν τον θάνατο του το 641, τον διαδέχθηκε ο άλλος αδελφός του Τάλορκ Γ΄ των Πίκτων.

## Πηγές

*Anderson, Alan Orr, Early Sources of Scottish History A.D 500–1286, volume 1. Reprinted with corrections. Paul Watkins, Stamford, 1990.

## Εξωτερικοί σύνδεσμοι

*Τα Χρονικά των Πίκτων
 

Κατηγορία:Βασιλείς των Πίκτων
Αταρίν

[thumb|250px|Το [Τζαμί Αταρίν, από το οποίο έχει ονομαστεί η συνοικία.]]
[thumb|250px|Η [Οικία - Μουσείο Καβάφη, στη συνοικία του Αταρίν]]
Η **Αταρίν** (αραβικά: العطارين) είναι συνοικία της Αλεξάνδρειας στην Αίγυπτο. Οφείλει το όνομά της στο ομώνυμο τζαμί, το οποίο χτίστηκε αρχικά το 370 ως εκκλησία η οποία ήταν αφιερωμένη στον Άγιο Αθανάσιο και μετατράπηκε σε τζαμί στην αρχή της αραβικής κατάκτησης. Πίσω από το τζαμί ξεκινά το Σουκ ελ Αταρίν, η αγορά δηλαδή των αρωμάτων εκ του αραβικού *άτρ* (άρωμα). Εκεί στα τέλη του 19ου αι. πωλούνταν σχετικά προϊόντα από τη Συρία και τον Λίβανο.

Η συνοικία ήταν παραδοσιακά πολύ κακόφημη, στην οποία ήταν συγκεντρωμένοι οι περισσότεροι οίκοι ανοχής της πόλης. Εκεί ζούσαν πολλοί Έλληνες Αιγυπτιώτες, μεταξύ των οποίων και ο διάσημος ποιητής Κωνσταντίνος Καβάφης. Μετά την αποχώρηση των Ελλήνων και των Ευρωπαίων η περιοχή σταδιακά μεταμορφώθηκε σε μία γραφική συνοικία με πολλά παλαιοπωλεία, τα οποία είναι γεμάτα με αντικείμενα που άφησαν οι Έλληνες Αιγυπτιώτες όταν εκτοπίστηκαν από τον Νάσερ. Η Οικία Καβάφη, η οποία βρίσκεται στο Αταρίν, έχει πλέον μετατραπεί σε μουσείο και είναι ανοιχτή για το κοινό. Στο Αταρίν εδρεύει επίσης το Πατριαρχείο Αλεξανδρείας.

## Παραπομπές


Κατηγορία:Συνοικίες της Αλεξάνδρειας
Καμπ Σεζάρ

Το **Καμπ Σεζάρ** (αραβικά: كامب شيزار) είναι συνοικία της Αλεξάνδρειας στην Αίγυπτο. Σε αυτήν βρίσκεται ένα αρχαίο νεκροταφείο από την εποχή των Πτολεμαίων το οποίο χρονολογείται στον 3ο αιώνα π.Χ. Η συνοικία ονομάστηκε έτσι από τη λανθασμένη πεποίθηση πως στην περιοχή στρατοπέδευσε ο Ιούλιος Καίσαρας όταν βρισκόταν στην Αλεξάνδρεια, κατά την τελευταία πτολεμαϊκή περίοδο.  Ήταν παραδοσιακά μεγάλο κέντρο του Ελληνισμού στην Αλεξάνδρεια, όπου ζούσαν πολλοί Έλληνες Αιγυπτιώτες.

## Αναφορές


Κατηγορία:Συνοικίες της Αλεξάνδρειας
Δωροθέα της Σαξονίας-Λάουενμπουργκ

Η **Δωροθέα της Σαξονίας-Λάουενμπουργκ** (γερμ. *Dorothea von Sachsen-Lauenburg*, 9 Ιουλίου 1511 - 7 Οκτωβρίου 1571) ήταν η σύζυγος του βασιλιά Χριστιανού Γ΄ της Δανίας.

## Βιογραφία
Γεννήθηκε στις 9 Ιουλίου 1511 και ήταν κόρη του Μάγκνους Α΄ της Σαξονίας-Λάουενμπουργκ και της Αικατερίνης των Γουέλφων, κόρης του Ερρίκου Δ΄ δούκα του Μπράουνσβαϊγκ-Βόλφενμπυτελ.

Στις 25 Οκτωβρίου 1525 παντρεύτηκε τον πρίγκιπα Χριστιανό της Δανίας στο Κάστρο Λάουενμπουργκ. Έγινε βασίλισσα το 1533, αν και λόγω του εμφυλίου πολέμου που ακολούθησε αμέσως μετά την άνοδο του συζύγου της στον θρόνο, η στέψη δεν έγινε παρά το 1537.

Η βασίλισσα Δωροθέα ενδιαφέρθηκε για την πολιτική και μολονότι δεν είναι σαφές πόση επιρροή είχε, πιστεύεται ότι συμμετείχε στον διορισμό και την απόλυση αξιωματούχων. Δεν έμαθε ποτέ να μιλάει δανικά. Το 1559 έμεινε χήρα, εγκαταστάθηκε στο Κόλντινγκ και επισκεπτόταν τακτικά τα παιδιά της στη Γερμανία μία φορά τον χρόνο.

Η χήρα βασίλισσα Δωροθέα είχε ερωτευθεί τον αδελφό του συζύγου της και γείτονα της, δούκα Ιωάννη Β΄ του Σλέσβιχ-Χόλσταϊν-Χάδερσλεου ήδη κατά τη διάρκεια του γάμου της και θέλησε να τον παντρευτεί μετά τον θάνατο του συζύγου της το 1559. Αυτό το τελευταίο έκανε τον βασιλιά να τη θεωρεί σχεδόν προδότρια και την εξόρισε στο κάστρο Σόντερμπουργκ, όπου πέρασε το υπόλοιπο της ζωής της.

Πέθανε στις 7 Οκτωβρίου 1571 στο κάστρο Σόντερμπουργκ (*δαν. Σέντεμποργ*) σε ηλικία 60 ετών. Θάφτηκε δίπλα στον σύζυγο της στον Καθεδρικό Ναό του Ρόσκιλε.

## Οικογένεια
Η Δωροθέα το 1525 παντρεύτηκε τον πρίγκιπα Χριστιανό της Δανίας και μαζί απέκτησαν πέντε παιδιά:
*την Άννα, Εκλεκτόρισσα της Σαξονίας (1532–1585), παντρεύτηκε τον Αύγουστο, Εκλέκτορα της Σαξονίας. Απέκτησαν 15 παιδιά.
*τον Φρειδερίκο Β΄ της Δανίας (1534–1588), νυμφεύτηκε την Πριγκίπισσα Σοφία του Μεκλεμβούργου-Γκύστρο. Απέκτησαν 8 παιδιά.
*τον Μάγκνους, Δούκα του Χόλσταϊν μετέπειτα Βασιλιά της Λιβονίας (1540–1583), νυμφεύτηκε τη Μαρία Βλαδιμήροβνα της Στάριτσα. Απέκτησαν 2 παιδιά.
*τον Ιωάννη Β΄, Δούκα του του Σλέσβιχ-Χόλσταϊν-Σόντερμπουργκ-Πλεν (1545–1622), νυμφεύτηκε σε πρώτο γάμο την Ελισάβετ του Μπράουνσβαϊγκ-Γκρουμπενχάγκεν και απέκτησαν 14 παιδιά και σε δεύτερο γάμο την Αγνή Χέντβιχ του Άνχαλτ και απέκτησαν 9 παιδιά.
*τη Δωροθέα, Δούκισσα του Μπράουνσβαϊγκ-Λύνεμπουργκ (1546–1617), παντρεύτηκε τον Γουλιέλμο, Δούκα του Μπράουνσβαϊγκ-Λύνεμπουργκ και απέκτησαν 15 παιδιά.

## Τίτλοι
*9 Ιουλίου 1511 - 29 Οκτωβρίου 1525: *Η Βασιλική Υψηλότητα* Δούκισσα Δωροθέα της Σαξονίας-Λάουενμπουργκ
*29 Οκτωβρίου 1525 - 1534: *Η Βασιλική Υψηλότητα* Πριγκίπισσα Δωροθέα της Δανίας και της Νορβηγίας
*1534 - 1 Ιανουαρίου 1559: *Η Μεγαλειότητα Της* Η Βασίλισσα της Δανίας και της Νορβηγίας
*1 Ιανουαρίου 1559 - 7 Οκτωβρίου 1571: *Η Μεγαλειότητα Της* Η Χήρα Βασίλισσα της Δανίας και της Νορβηγίας

## Εξωτερικοί σύνδεσμοι
* Article in the Dansk biografisk Lexikon 
* Dansk Kvindebiografisk Leksikon

Κατηγορία:Οίκος των Ασκάνια
Κατηγορία:Οίκος του Όλντενμπουργκ
Κατηγορία:Βασίλισσες της Δανίας
Κατηγορία:Βασίλισσες της Νορβηγίας
Κατηγορία:Βασιλομήτωρ
Τουρισμός στη Ρωσία

Ο **τουρισμός στη [[Ρωσία]]** έχει δει ταχεία ανάπτυξη από την ύστερη εποχή της σοβιετικής περιόδου, αρχικά μέσω εσωτερικού τουρισμού και στη συνέχεια με διεθνή τουρισμό. Η πλούσια πολιτιστική κληρονομιά και η μεγάλη φυσική ποικιλομορφία τοποθετούν τη Ρωσία ανάμεσα στους πιο δημοφιλείς τουριστικούς προορισμούς στον κόσμο. Εκτός της Κριμαίας, η χώρα περιλαμβάνει 26 περιοχές παγκόσμιας πολιτιστικής κληρονομιάς της ΟΥΝΕΣΚΟ, ενώ πολλές άλλες βρίσκονται στους δοκιμαστικούς καταλόγους της ΟΥΝΕΣΚΟ.

Σημαντικές τουριστικές διαδρομές στη Ρωσία περιλαμβάνουν ταξίδια γύρω από το λεγόμενο Χρυσό Δαχτυλίδι αρχαίων πόλεων, κρουαζιέρες στα μεγάλα ποτάμια, όπως του Βόλγα, και μακρινές διαδρομές με τον περίφημο Υπερσιβηρικό Σιδηρόδρομο. Οι διαφορετικές περιοχές και οι διάφορες εθνικές κουλτούρες της Ρωσίας προσφέρουν πολλές διαφορετικές γεύσεις και αναμνήσεις και παρουσιάζουν μια μεγάλη ποικιλία παραδόσεων, συμπεριλαμβανομένων των ρωσικών λουτρών, χειροποίητες ζωγραφιές σε ξύλο, ρωσικές κούκλες, της γιορτής Σαμπαντούι ή σαμανικών τελετών. Το 2013 επισκέφθηκαν τη Ρωσία 33 εκατομμύρια τουρίστες, καθιστώντας την ένατη δημοφιλέστερη χώρα στον κόσμο και έβδομη στην Ευρώπη.

## Μόσχα και Αγία Πετρούπολη
[μικρογραφία|αριστερά|Το [Νησί Κίζι στη βορειοδυτική Ρωσία.]]

[μικρογραφία|δεξιά|Η [Οδός Μπόλσαγια Ποκρόβσκαγια στο Νίζνι Νόβγκοροντ.]]
Οι πιο δημοφιλείς τουριστικοί προορισμοί στη Ρωσία είναι η Αγία Πετρούπολη (η οποία εμφανίστηκε στον κατάλογο των κορυφαίων πόλεων της Ευρώπης το 2010) και η Μόσχα, σημερινά και ιστορικά κέντρα της χώρας και μεγάλες πολιτιστικές πρωτεύουσες, αναγνωρισμένη ως Παγκόσμιες Πόλεις.

Η Μόσχα και η Αγία Πετρούπολη διαθέτουν παγκοσμίου φήμης μουσεία, όπως το Ερμιτάζ και η Πινακοθήκη Τρετιακόφ, διάσημα θέατρα όπως το Μπολσόι και Μαριίνσκι, περίτεχνες εκκλησίες, όπως ο Καθεδρικός Ναός του Αγίου Βασιλείου, ο Καθεδρικός Ναός του Σωτήρος, ο Καθεδρικός Ναός του Αγίου Ισαάκ και ο Ναός του Χυμένου Αίματος, εντυπωσιακές οχυρώσεις, όπως το Κρεμλίνο της Μόσχας και το Κάστρο Πέτρου και Παύλου, όμορφες πλατείες όπως η Κόκκινη Πλατεία και η Πλατεία Ανακτόρων, καθώς και λεωφόρους, όπως η Τβέρσκαγια και η Νιέφσκι Προσπέκτ. Πλούσια ανάκτορα και πάρκα ακραίας ομορφιάς συναντώνται στις πρώην αυτοκρατορικές κατοικίες στα προάστια της Μόσχας (Κολόμενσκογιε, Τσαρίτσινο) και της Αγίας Πετρούπολης (Πετεργκόφ, Στρέλνα, Ορανιενμπάουμ, Γκάτσινα, Παβλόφσκ, Τσάρσκογιε Σελό). Η Μόσχα έχει μια μεγάλη ποικιλία από εντυπωσιακά κτίρια της σοβιετικής εποχής μαζί με σύγχρονους ουρανοξύστες, ενώ η χώρα μπορεί να υπερηφανεύεται για την Αγία Πετρούπολη, την επονομαζόμενη *[[Βενετία]] του Βορρά*, βάση της κλασικής αρχιτεκτονικής της, των πολλών ποταμών, των καναλιών και των γεφυρών της.

## Παραπομπές


Κατηγορία:Οικονομία της Ρωσίας
Ροβέρτος Β΄ του Εσμπαί

Ο **Ροβέρτος Β΄** (γαλλ.: *Robert II de Hesbaye*, ... - 12 Ιουλίου 807) από τον Οίκο των Ροβερτιδών ήταν Φράγκος ευγενής, κόμης του Βορμς, του Ράινγκαου και του Εσμπαί περί το έτος 800. Είναι το αρχαιότερα γνωστό μέλος του Οίκου των Καπετιδών, του οποίου κλάδοι είναι οι Βαλουά, οι Βουρβώνοι και άλλοι κλάδοι, που ηγεμόνευσαν στην Πορτογαλία, Βραζιλία, Ισπανία, περιοχές της Γαλλίας, Λουξεμβούργο, Πάρμα, Δύο Σικελίες.

## Πιθανή καταγωγή
Μάλλον ήταν γιος (ή εγγονός μέσου ενός Ροβέρτου) του Θουριγγβέρτου κόμη του Εσμπαί, γιού του Ροβέρτου Α΄ κόμη του Εσμπαί από τον Οίκο των Μεριβιγγείων. Αυτός ήταν γιος του Λάμμπερτ Β΄ κόμη του Εσμπαί. Η μάλλον κόρη του Λάμμπερτ Β΄, η Ρότρουντ, είχε γιο τον Πιπίνο το Βραχύ και αυτός τον Καρλομάγνο. Η σύζυγος του Λάμπερτ Β΄, η Χρότλινντ, ήταν κόρη του Θευδερίχου Γ΄ της Νευστρίας, επίσης των Μεροβιγγίων.

Ο Λάμπερτ ήταν γιος του Χρόντμπερτ Β΄ παλατινού κόμη στη Νευστρία, γιου του Λάμμπερτ Α΄, γιου του Χρόντμπερτ Α΄ επισκόπου της Τουρ, γιου του Χαριβέρτου κόμη του Εσμπαί, γιου του Χαριβέρτου Α΄ βασιλιά του Παρισιού.

## Απόγονοι
Είναι ο γενάρχης των Ροβερτιδών, που ταυτοποιείται ιστορικά με σιγουριά. Γιος του ήταν ο 
* Ροβέρτος Γ΄ 800-834, κόμης του Βορμς.

Αυτού εγγονός ήταν ο Ροβέρτος ο Ισχυρός, πατέρας των Εύδη Α΄ και Ροβέρτου Α΄ βασιλέων της Δυτικής Φραγκίας. Του τελευταίου εγγονός ήταν ο Ούγος Καπέτος των Φράγκων, που οι απόγονοί του, γνωστοί ως Καπετίδες, κυβέρνησαν τη Γαλλία ως το 1848 (εκτός των ετών 1792-1814, 1815 της Γαλλικής Επανάστασης και του Ναπολέοντα Α΄). Ένας κλάδος κυβέρνησε την Ισπανία από το 1700 (εκτός των ετών 1808-13, 1871-73) ως τώρα με τον Φίλιππο ΣΤ΄. Άλλοι κλάδοι κυβέρνησαν τη Ναβάρρα, Ιταλικά κράτη, κά.

## Πηγές
* Settipani, Christian, Les Ancêtres de Charlemagne, 2e édition revue et corrigée, éd. P & G, Prosopographia et Genealogica, 2015
* Settipani, Christian. Addenda aux "Ancêtres de Charlemagne, 1990
* Riché, Pierre, The Carolingians: a family who forged Europe


Κατηγορία:Οίκος των Ροβερτιδών
Νεβένκα Πέτριτς

Η **Νεβένκα Πέτριτς** (σερβικά: *Nevenka Petrić*, 11 Μαρτίου 1927 - 27 Δεκεμβρίου 2015) ήταν Σέρβα συγγραφέας, ποιητής, εκπαιδευτικός και ειδική στα οικογενειακά θέματα και στους ρόλους των φύλων. Γεννήθηκε στο Μασλοβάρ και σε ηλικία 14 ετών εντάχθηκε στον αγώνα των Παρτιζάνων. Γρήγορα έγινε ηγέτιδα σε νεαρά στρατεύματα. Συμμετείχε με σθένος στον αντιφασιστικό αγώνα μέσω οργανώσεων. Στο Πρώτο Συνέδριο της Κομμουνιστικής Νεολαίας Γιουγκοσλαβίας εκλέχτηκε πρόεδρος της Αντιφαιστικής Νεανικής Γιουγκοσλαβικής Συμμαχίας. Εκείνη την περίοδο ουσιαστικά ξεκινά και η σοβαρή πολιτική της ενασχόληση. Και μετά την απελευθέρωση του 1945, συνέχει να ασχολείται με αντιφασιστικές οργανώσεις σε τοπικό πιο πολύ επίπεδο. 

Το 1961, εκλέχτηκε μέλος του συμβουλίου της γυναικείας αντιπροσωπίας από όλη τη Γιουγκοσλαβία, εκεί χρημάτισε ως γραμματέας. Στη θέση αυτή παρέμεινε για 8 έτη. Παράλληλα ασχολούνταν και με την παιδεία. Το 1967, εκλέχτηκε αντιπρόεδρος του Συμβουλίου του Οικογενειακού Προγραμματισμού Γιουγκοσλαβίας, ενώ τον επόμενο χρόνο έγινε και πρόεδρος αυτού. Στο πόστο αυτό παρέμεινε για 8 χρόνια. Σε πολλές περιπτώσεις, σχετικά με αυτά τα ζητήματα, υπήρξε αντιπρόσωπος της Γιουγκοσλαβίας σε διάφορα διεθνή μίτινγκ. Υπήρξε επίσης μέλος του International Planned Parenthood Federation, ως αντιπρόσωπος της Ευρώπης. Ήταν επίσης η διευθύντρια του Ανθρωπισμός και οι Σχέσεις μεταξύ Φυλών και Γονικής Υπευθυνότητας, η εν λόγω σειρά μαθημάτων, κράτησε από το 1982 έως και το 1992, στο Πανεπιστήμιο του Σαράγιεβο.

Η Πέτριτς, υπήρξε μέλος και της Ένωσης Συγγραφέων της Σερβίας καθώς και αντιπρόεδρος της Ένωσης Συγγραφέων της Γιουγκοσλαβίας. Η Πέτριτς κυκλοφόρησε 13 βιβλία, στα οποία υπάρχει και μία τριλογία. Το 1997, κυκλοφόρησε και μία βιβλιογραφία της για τα 50 χρόνια που έκλεισε στις εκδόσεις. Η έκδοση αυτή περιείχε πολυάριθμα έργα της. Η πτυχιακή της εργασία συνέβαλε τα μέγιστα στην οργάνωση του ανθρωπισμού στη Γιουγκοσλαβία, η οποία μάλιστα κυκλοφόρησε κι αυτή. Επίσης, έχει κυκλοφορήσει και τρία βιβλία στην αγγλική γλώσσα. Στη συγγραφική της καριέρα υπάρχουν και τέσσερις ποιητικές συλλογές, οι οποίες κυκλοφόρησαν όλες τη δεκαετία του 1990.

## Παραπομπές


## Εξωτερικοί σύνδεσμοι
* Nevenka Petrić website

Κατηγορία:Σέρβοι συγγραφείς
Κατηγορία:Κοινωνικοί επιστήμονες
Κατηγορία:Σέρβοι ποιητές
Κατηγορία:Σερβοβόσνιοι
Σαν Στέφανο (Αλεξάνδρεια)

thumb|280px|Η συνοικία του Σαν Στέφανο όπως φαίνεται από τη θάλασσα, μαζί με το San Stefano Grand Plazza

[thumb|280px|Το [San Stefano Grand Plazza]]

Το **Σαν Στέφανο** είναι συνοικία της Αλεξάνδρειας στην Αίγυπτο. Η ονομασία δόθηκε από τη Ramleh Tram Company σε ανάμνηση της νίκης των Σέρβων με τη βοήθεια των Ρώσων, επί των Οθωμανών στη Μάχη του Αγίου Στεφάνου το 1874 για την ανεξαρτησία της Σερβίας. Εκεί η εταιρία δημιούργησε και το περίφημο ξενοδοχείο και καζίνο "Σαν Στέφανο" των 200 δωματίων που κτίστηκε περί το 1886-87 και κατεδαφίστηκε στα 1999 και το οποίο κάποια στιγμή διαχειριζόταν ο Κύπριος Αιγυπτιώτης Γεώργιος Νούγκοβιτς. 

Στη θέση του Καζίνο Σαν Στέφανο έχει χτιστεί το San Stefano Grand Plazza, το οποίο είναι ένα κτηριακό συγκρότημα που περιλαμβάνει μαγαζιά, διαμερίσματα και ένα ξενοδοχείο της αλυσίδας Four Seasons. Το κτίριο εγκαινιάστηκε το 2007  και με ύψος 135 μέτρων είναι το ψηλότερο στην Αλεξάνδρεια. 

Η συνοικία εξυπηρετείται από τον ομώνυμο σταθμό του τραμ.

## Δείτε επίσης
* Συνθήκη του Αγίου Στεφάνου

## Αναφορές


Κατηγορία:Συνοικίες της Αλεξάνδρειας
Ροβέρτος Γ΄ του Βορμς

Ο **Ροβέρτος Γ΄** (*Rutpert III.*, 781 - 834) από τον Οίκο των Ροβερτιδών ήταν Φράγκος ευγενής, κόμης του Βορμς(γκαου) και του (Όμπερ)Ράινγκαου.

## Βιογραφία
Ήταν γιος του Ροβέρτου Β΄ κόμη του Εσμπαί.

Εγγονοί του ήταν οι Εύδης Α΄ και Ροβέρτος Α΄ βασιλείς των Φράγκων. Του τελευταίου εγγονός ήταν ο Ούγος Καπέτος βασιλιάς των Φράγκων, που οι απόγονοί του είναι γνωστοί ως Καπετίδες. Αυτοί ηγεμόνευσαν στη Γαλλία ως το 1848 (εκτός των ετών 1798-1814, 1815 λόγω της Γαλλικής Επανάστασης και του Ναπολέοντα Α΄).

## Οικογένεια
Νυμφεύτηκε τη Βαλντράντα/Βίλτρουντ των Ουλνταριχιδών, κόρη του Άντριαν κόμη της Ορλεάνης και είχε ένα ιστορικά βεβαιωμένο τέκνο:
* Ροβέρτος ο *Ισχυρός* π. 830-866, δούκας του Μαιν, εντεταλμένος του ανακτόρου (missus dominicus).

Πιστεύεται ότι οι δύο τους είναι γονείς και των:
* Όδων Α΄ κόμη απεβ. 871, κόμης του Τρουά.
* Γκούντραμ κόμης του Βόρμσγκαου.

## Πηγές
* Riché, Pierre. The Carolingians, a family that Forged Europe.

Κατηγορία:Οίκος των Ροβερτιδών
Κατηγορία:Βορμς
Βιομηχανία πετρελαίου στη Ρωσία

Η **βιομηχανία πετρελαίου στη [[Ρωσία]]** είναι μία από τις μεγαλύτερες στον κόσμο. Η Ρωσία έχει από τα μεγαλύτερα αποθέματα και είναι ο μεγαλύτερος εξαγωγέας φυσικού αερίου. Έχει το δεύτερο μεγαλύτερο απόθεμα σε άνθρακα, το όγδοο μεγαλύτερο απόθεμα σε πετρέλαιο, ενώ είναι ένας από τους μεγαλύτερους παραγωγούς πετρελαίου στον πλανήτη. Είναι ο τρίτος μεγαλύτερος χρήστης ενέργειας.

Η Ρωσία παρήγαγε κατά μέσο όρο 10,83 εκατομμύρια βαρέλια (1.722.000 m3) πετρελαίου ημερησίως τον Δεκέμβριο του 2015. Παράγει το 12% του πετρελαίου παγκοσμίως και έχει παρόμοιο μερίδιο στις παγκόσμιες εξαγωγές πετρελαίου. Αποτελεί κύρια χώρα διέλευσης πετρελαίου από το Καζακστάν.

Η Ρωσία είναι μακράν ο μεγαλύτερος εξαγωγέας φυσικού αερίου στον κόσμο. Πολλοί ειδικοί πιστεύουν ότι η Ρωσία έχει τα μεγαλύτερα στον κόσμο αποδεδειγμένα αποθέματα φυσικού αερίου. Ανάμεσα σε αυτούς είναι η αμερικάνικη CIA (με εκτίμηση 47,6 τρισεκατομμύρια κυβικά μέτρα), η Διοίκηση Πληροφοριών Ενέργειας των Ηνωμένων Πολιτειών (με εκτίμηση 47,8 τρισεκατομμύρια κυβικά μέτρα) και ο Οργανισμός Εξαγωγών Πετρελαιοπαραγωγών Χωρών (με εκτίμηση 48,7 τρισεκατομμύρια κυβικά μέτρα). Ωστόσο, η βρετανική πολυεθνική εταιρεία πετρελαίου BP πιστώνει στη Ρωσία μόνο 31.3 τρισεκατομμύρια κυβικά μέτρα, κατά την 1η Ιανουαρίου 2014, κάτι που αν ήταν πραγματικό θα την καθιστούσε στη δεύτερη θέση, πίσω από το Ιράν. Εκτός από την ύπαρξη των μεγαλύτερων αποδεδειγμένων αποθεμάτων φυσικού αερίου στον κόσμο, σύμφωνα με τις εκτιμήσεις των Γεωλογικών Μελετών των Ηνωμένων Πολιτειών, η Ρωσία είναι επίσης πιθανό να έχει τον μεγαλύτερο όγκο φυσικού αερίου που δεν έχει ακόμη ανακαλυφθεί στον κόσμο, με μέσο πιθανό όγκο 6,7 τρισεκατομμύρια κυβικά μέτρα. Η εκτίμηση της αμερικάνικης υπηρεσίας το πετρέλαιο που δεν έχει ανακαλυφθεί στη Ρωσία είναι 22 δισεκατομμύρια βαρέλια, δεύτερη στον κόσμο μετά από αυτά που διαθέτει το Ιράκ.

Η ρωσική πετρελαϊκή βιομηχανία ισχυρίζεται ότι έχει ανάγκη από τεράστιες επενδύσεις. Η έντονη ανάπτυξη στη ρωσική οικονομία σημαίνει ότι η εγχώρια ζήτηση για όλες τις πηγές ενέργειας (πετρέλαιο, φυσικό αέριο, πυρηνική ενέργεια, άνθρακας, υδροηλεκτρική ενέργεια, ηλεκτρική ενέργεια) συνεχίζει να αυξάνεται.

## Σημαντικές εταιρείες
* Gazprom (Η μοναδική κρατική εταιρεία φυσικού αερίου στη Ρωσία και μεγαλύτερη εταιρεία εξερεύνησης και παραγωγής φυσικού αερίου στον κόσμο)
* Lukoil
* Rosneft (Κρατική εταιρεία έρευνας πετρελαίου και φυσικού αερίου)
* Surgutneftegas
* Tatneft
* Northgas
* Transneft (Εταιρεία αγωγών της Ρωσίας)
* Bashneft (Ρωσική εταιρεία διύλισης πετρελαίου και ένας από τους μεγαλύτερους παραγωγούς πετρελαϊκών προϊόντων στη χώρα)
* Russneft
* Itera
* Novatek
* Rusneftegaz

## Παραπομπές


Κατηγορία:Οικονομία της Ρωσίας
Διοικητική διαίρεση

Μια **διοικητική διαίρεση**, **μονάδα**, **οντότητα**, **περιοχή** ή **περιφέρεια**, που αναφέρεται επίσης ως **υποεθνική οντότητα**, **συστατική μονάδα** ή **υποδιαίρεση χώρας**, αποτελεί τμήμα μιας χώρας ή άλλης περιοχής που οριοθετείται για διοικητικούς σκοπούς. Οι διοικητικές διαιρέσεις διαθέτουν ένα ορισμένο βαθμό αυτονομίας και συνήθως η αυτοδιοίκησή τους γίνεται μέσω των τοπικών κυβερνήσεών τους. Οι χώρες διαιρούνται σε αυτές τις μικρότερες μονάδες για να διευκολύνουν τη διαχείριση της γης και των υποθέσεων του λαού τους. Μια χώρα μπορεί να διαιρεθεί σε επαρχίες, οι οποίες, με τη σειρά τους, χωρίζονται σε κομητείες, οι οποίες, με τη σειρά τους, μπορούν να χωριστούν εν όλω ή εν μέρει σε δήμους.

Οι διοικητικές διαιρέσεις είναι εννοιολογικά διαχωρισμένες από τα εξαρτώμενα εδάφη, με το πρώτο να αποτελεί αναπόσπαστο μέρος του κράτους και το άλλο να είναι μόνο κάτω από κάποια μικρότερη μορφή ελέγχου. Ωστόσο, ο όρος "διοικητική διαίρεση" μπορεί να περιλαμβάνει εξαρτώμενα εδάφη καθώς και αποδεκτές διοικητικές διαιρέσεις (π.χ. σε γεωγραφικές βάσεις δεδομένων).

Για λόγους σαφήνειας και ευκολίας, η τυποποιημένη ουδέτερη αναφορά για τη μεγαλύτερη διοικητική υποδιαίρεση ενός κράτους ονομάζεται "διοικητικό τμήμα πρώτου επιπέδου" ή "πρώτο διοικητικό επίπεδο". Το επόμενο μικρότερο αποκαλείται "διοικητικό τμήμα δευτέρου επιπέδου" ή "δεύτερο διοικητικό επίπεδο".

## Παραπομπές
Θουριγγβέρτος του Εσμπαί

Ο **Θουριγγβέρτος**, γαλλ. Thuringbert (735 - 770) από τον Οίκο των Μεροβιγγείων ήταν κόμης του Εσμπαί.

## Βιογραφία

Ήταν γιος του Ροβέρτου Α΄ κόμη του Εσμπαί και της Βιλισβίντα.
Το 770 απεβίωσε σε ηλικία 35 ετών και τον διαδέχθηκε ο γιος του Ροβέρτος Β΄.

## Οικογένεια

Το όνομα της συζύγου του μας είναι άγνωστο. Είχε τέκνο:

*Ροβέρτος Β΄ του Εσμπαί απεβ. 807, κόμης του Εσμπαί.

## Παραπομπές
 		


## Πηγές

*Bouchard, Constance Brittain (2015). Rewriting Saints and Ancestors: Memory and Forgetting in France, 500-1200. University of Pennsylvania Press.

Κατηγορία:Οίκος των Ροβερτιδών
Ουγέστ

Το **ουγέστ** (ρωσικά: уезд, ) ήταν διοικητική υποδιαίρεση της Μοσχοβίας, της Ρωσικής Αυτοκρατορίας και της πρώιμης Ρωσικής Σοβιετικής Ομοσπονδιακής Σοσιαλιστικής Δημοκρατίας, η οποία χρησιμοποιήθηκε από το 13ο αιώνα. Για το μεγαλύτερο μέρος της ρωσικής ιστορίας, το ουγέστ ήταν δευτέρου βαθμού διοικητική διαίρεση.

Στην αρχαιότητα, το ουγέστ αποτελούνταν από ένα σύνολο βολόστ σε ένα γνωστό σημείο - μια πόλη ή ένα χωριό. Στο Μεσαίωνα, τα ουγέστ περιλάμβαναν στρατιωτικές-διοικητικές περιοχές, που ονομάζονταν «οσάντα» (осада). Κατά τη διαδικασία διοικητικής-εδαφικής μεταρρύθμισης του 1923–1929 τα ουγέστ μετατράπηκαν σε ραγιόν.

## Παραπομπές


## Εξωτερικοί σύνδεσμοι
* "Administrative territorial division of Russia in the 18th-20th centuries" («Административно-территориальное деление России XVIII—XX веков»)  "Otechestvennye Zapiski", No.6, 2002.
* Тархов, Сергей, "Изменение административно-территориального деления России в XIII-XX в." ( pdf), *Логос*, #1 2005 (46), 

Κατηγορία:Υποδιαιρέσεις της Ρωσικής Αυτοκρατορίας
Κατηγορία:Είδη διοικητικών διαιρέσεων
Γκάρτναιτ Γ΄ των Πίκτων

Ο **Γκάρτναιτ Γ΄ των Πίκτων** (πέθανε το 635) βασιλιάς των Πίκτων (631 - 635) ήταν γιος του Φουαθ ή του Οουίντ. Τα *Χρονικά των βασιλέων των Πίκτων* σε συμφωνία με τα *Ιρλανδικά Χρονικά* του δίνουν  βασιλεία τεσσάρων ετών ενώ άλλα χρονικά του δίνουν βασιλεία από πέντε μέχρι οκτώ έτη. Τα *Χρονικά του Ούλστερ* καταγράφουν τον θάνατο του το 637, τον διαδέχθηκε ο αδελφός του Μπρίντει Β΄ των Πίκτων, ο επόμενος αδελφός τους Τάλορκ Γ΄ των Πίκτων διαδέχθηκε στην συνέχεια τον Μπρίντει.

## Πηγές

*Anderson, Alan Orr, Early Sources of Scottish History A.D 500–1286, volume 1. Reprinted with corrections. Paul Watkins, Stamford, 1990.

## Εξωτερικοί σύνδεσμοι

*Τα Χρονικά των Πίκτων

Κατηγορία:Βασιλείς των Πίκτων
Διοργανώσεις Ε.Π.Σ. Ηλείας 1974–75

Για την περίοδο 1974-75, η Ένωση Ποδοσφαιρικών Σωματείων Ηλείας είναι η διοργανώτρια αρχή, υπεύθυνη για τη διεξαγωγή των καθιερωμένων ποδοσφαιρικών διοργανώσεων, του πρωταθλήματος και του κυπέλλου, στο νομό Ηλείας.

Πρωταθλητής αναδείχθηκε ο **[[Α.Π.Σ. Ζάκυνθος]]** ο οποίος προκρίθηκε στο Πρωτάθλημα πρωταθλητριών Ε.Π.Σ. για την άνοδο στη Β εθνική κατηγορία.

## Πρωτάθλημα

Η περίοδος 1974-75 ήταν η 6η σεζόν των πρωταθλημάτων της Ε.Π.Σ. Ηλείας.

Η δομή του πρωταθλήματος είναι η εξής:
* Α κατηγορία
* Β κατηγορία
* Γ κατηγορία

### Α κατηγορία
Στην Α κατηγορία μετείχαν 10 ομάδες, εννέα από την Ηλεία και μια από τη Ζάκυνθο.

### Β κατηγορία
Στη Β κατηγορία μετείχαν 6 ομάδες. Την άνοδο πήραν ο Ολυμπιακός Ζαχάρως ως πρωταθλητής και αήττητος και ο Αχιλλέας Νεοχωρίου.

ο Πέλοπας Πύργου διαλύθηκε σαν σωματείο και δεν συμμετείχε.

### Γ κατηγορία
Στην Γ κατηγορία μετείχαν 8 ομάδες. Την άνοδο πήραν οι : Αλφειός Επιταλίου-Άφοβος Βροχίτσας-Ήφαιστός Βουνάργου-Ηλειακός Βαρθολομιού-Έσπερος Ζακύνθου.

## Κύπελλο Ηλείας
### Τελικός

## Εξωτερικοί σύνδεσμοι
*https://web.archive.org/web/20180303230706/http://www.patrisnews.com/patris-sports/

Κατηγορία:Ε.Π.Σ. Ηλείας
Κατηγορία:Εγχώρια ποδοσφαιρικά πρωταθλήματα 1974-1975
Κατηγορία:Εγχώρια ποδοσφαιρικά κύπελλα 1974-1975
Λίλα Χατζηορίδου

Η **Λίλα Χατζηορίδου**, γεννημένη το 1966, είναι πρώην διεθνής πρωταθλήτρια της καλαθοσφαίρισης, από τις καλύτερες ελληνίδες καλαθοσφαιρίστριες της εποχής της μαζί με την Άννυ Κωνσταντινίδου. Αγωνιζόταν στην θέση της γκάρντ.

Είναι παντρεμένη με τον επίσης καλαθοσφαιριστή Ντίνο Καλαμπάκο και κόρη τους είναι η διεθνής καλαθοσφαιρίστρια Ασπασία Καλαμπάκου. 

Ξεκίνησε από τον Ζωγράφο και το 1983 πήγε στον Παναθηναϊκό, μαζί του αγωνίστηκε σε 6 διοργανώσεις του Ευρωπαϊκού κυπέλλου Λιλιάνα Ρονκέτι, επίσης ήταν μόνιμα η πρώτη του σκόρερ. Στην Α΄εθνική κατηγορία ήταν πρώτη σκόρερ το 1989 με 552 πόντους, δεύτερη το 1988 με 515 πόντους, το 1991 με 472 πόντους, και τρίτη το 1987 με 387 πόντους, και το 1990 με 453 πόντους. Το 1989 την διεκδίκησε ο Σπόρτιγκ προσφέροντας 100 με 150 εκατομμύρια δραχμές και παίκτη για αντάλλαγμα αλλά ο Παναθηναϊκός δεν δέχτηκε την προσφορά. 

Μετά τον Παναθηναϊκό το 1995 πήρε μεταγραφή κι έπαιξε στον Θρίαμβο Αθηνών όπου και έπαιξε πάλι στο Λιλιάνα Ρονκέτι. Με τον Θρίαμβό ήταν κυπελλούχος Ελλάδας το 1998 κι φιναλίστ το 1999.

Με την εθνική ομάδα, αρχηγός της, έχει 37 συμμετοχές στην εθνική γυναικών και 293 πόντους, επίσης 18 συμμετοχές με την εθνική νεανίδων και 170 πόντους. Με την εθνική νεανίδων κατέκτησε το χάλκινο στους βαλκανικούς του 1986.

## Παραπομπές


Κατηγορία:Ελληνίδες αθλήτριες της καλαθοσφαίρισης
Κατηγορία:Καλαθοσφαιρίστριες Εθνικής Ελλάδας
Κατηγορία:Καλαθοσφαιρίστριες της εθνικής Ελλάδος νεανίδων
Κατηγορία:Καλαθοσφαιρίστριες Παναθηναϊκού
Κατηγορία:Καλαθοσφαιρίστριες Θριάμβου Αθηνών
Ιουλιανή Μαρία του Μπράουνσβαϊγκ-Βολφενμπύτελ

Η **Ιουλιανή Μαρία του Μπράουνσβαϊγκ-Βολφενμπύττελ-Μπέβερν** (*Juliana Maria von Braunschweig-Wolfenbüttel-Bevern*, 4 Σεπτεμβρίου 1729 - 10 Οκτωβρίου 1796) ήταν η δεύτερη σύζυγος του Φρειδερίκου Ε΄ της Δανίας.

## Βιογραφία
Γεννήθηκε στις 4 Σεπτεμβρίου 1729 στο Βολφενμπύττελ και ήταν κόρη του Φερδινάνδου Αλβέρτου Β΄ του Μπράουνσβαϊγκ-Βολφενμπύττελ και της Αντουανέττας, κόρης του Λουδοβίκου Ροδόλφου του Μπράουνσβαϊγκ-Βόλφενμπυτελ. Η Ιουλιανή Μαρία έλαβε απλή, αλλά πολύ αυστηρή ανατροφή.

Στις 8 Ιουλίου 1752 παντρεύτηκε τον χήρο Φρειδερίκο Ε΄ της Δανίας στο Παλάτι Φρέντερικσμποργκ. Το ζευγάρι απέκτησε έναν γιο:
*τον Φρειδερίκο (1753 - 1805), Διάδοχο Πρίγκιπα της Δανίας και Νορβηγίας. Παντρεύτηκε τη Σοφία Φρειδερίκη του Μεκλεμβούργου-Σβερίν. Απέκτησαν 7 παιδιά (3 θνησιγενή).

Η Ιουλιανή Μαρία ήταν όμορφη και λογική, αλλά ο γάμος τους δεν είχε θετική απήχηση στη Δανία, όπου θεωρήθηκε ότι έγινε πολύ νωρίς μετά τον θάνατο της δημοφιλούς προκατόχου της, Λουίζας, και ήταν ένα δύσκολο έργο να την αντικαταστήσει. Είχε αρκετά θετά παιδιά από τον πρώτο γάμο του Φρειδερίκου, αλλά δεν είχε καμία επιρροή στην ανατροφή τους.

Ως βασίλισσα η Ιουλιανή Μαρία έζησε μια ήσυχη και συγκρατημένη ζωή και δεν ασχολούνταν με τις πολιτικές υποθέσεις. Το 1766 ο Φρειδερίκος πέθανε και η Ιουλιανή Μαρία έμεινε χήρα.

Ο θετός γιος της, Χριστιανός Ζ΄, προσπάθησε να διατηρήσει τις σχέσεις μαζί της και στη σύζυγό του, Καρολίνα Ματθίλδη της Μεγάλης Βρετανίας δεν άρεσε αυτό. Ως εκ τούτου δεν ήταν σχεδόν ποτέ προσκεκλημένη στο βασιλικό τραπέζι, ούτε δεχόταν επίσκεψη από τον Βασιλιά και τη Βασίλισσα πολύ συχνά.

Απεβίωσε στις 10 Οκτωβρίου 1796 στο Παλάτι Φρέντενσμποργκ σε ηλικία 67 ετών. Θάφτηκε στον Καθεδρικό Ναό του Ρόσκιλε.

## Οικογένεια
Παντρεύτηκε το 1752 τον Φρειδερίκο Ε΄ της Δανίας και είχε τέκνο:
* Φρειδερίκος 1753-1805, Διάδοχο Πρίγκιπα της Δανίας και Νορβηγίας.

## Τίτλοι
*4 Σεπτεμβρίου 1729 - 8 Ιουλίου 1752: *Η Βασιλική Υψηλότητα* Δούκισσα Ιουλιανή Μαρία του Μπράουνσβαϊγκ-Βολφενμπύτελ
*8 Ιουλίου 1752 - 13/14 Ιανουαρίου 1766: *Η Βασιλική Υψηλότητα* Η Βασίλισσα της Δανίας και της Νορβηγίας
*13/14 Ιανουαρίου 1766 - 10 Οκτωβρίου 1796: *Η Μεγαλειότητα Της* Η Χήρα Βασίλισσα της Δανίας και της Νορβηγίας

## Παραπομπές


## Βιβλιογραφία
* 
* 
* 
* 
* 
* 

## Εξωτερικοί σύνδεσμοι
* Queen Juliane Marie at the website of the Royal Danish Collection at Rosenborg Castle

Κατηγορία:Οίκος των Γουέλφων
Κατηγορία:Οίκος του Όλντενμπουργκ
Κατηγορία:Βασίλισσες της Δανίας
Κατηγορία:Δούκισσες του Μπράουνσβαϊγκ-Λύνεμπουργκ
Σερβική Αυτόνομη Περιφέρεια της Βοσνιακής Κράινα

Η **Σερβική Αυτόνομη Περιφέρεια της Βοσνιακής Κράινα** (σερβικά: Српска aутономна oбласт Босанска Крајина, σερβικά λατινικά: Srpska autonomna oblast Bosanska Krajina) ήταν αυτοανακηρυχθείσα Σερβική Αυτόνομη Περιφέρεια εντός της σημερινής Βοσνίας και Ερζεγοβίνης. Μερικές φορές αποκαλούταν ως **Αυτόνομη Περιφέρεια της Κράινα** (σερβικά: Аутономна oбласт Крајина, σερβικά λατινικά: Automna oblast Krajina), ή **Αυτόνομη Περιοχή της Κράινα** (ARK). Η ΣΑΠ Βοσνιακής Κράινα βρίσκεται στη γεωγραφική περιοχή Μποσάνσκα Κράινα. Η πρωτεύουσά της ήταν η Μπάνια Λούκα. Σήμερα, ένα σημαντικό μέρος της αποτελεί μέρος της Σερβικής Δημοκρατίας της Βοσνίας.

## Ιστορία
Η ΣΑΠ Βοσνιακής Κράινα αναπτύχθηκε το καλοκαίρι και το φθινόπωρο του 1991 στο πλαίσιο της προετοιμασίας για ένα βήμα προς την ανεξαρτησία που θα λάβει η Βοσνία, όπως η Σλοβενία και η Κροατία. Ο στόχος ήταν να υπάρχουν περιοχές στις οποίες οι Σέρβοι είχαν πλειοψηφία ή σημαντικό τμήμα του πληθυσμού, αποτρέποντας αυτή την ανεξαρτησία. Οι Σέρβοι για αυτό δημιούργησαν τρεις Σερβικές αυτόνομες επαρχίες και μία Σερβική αυτόνομη περιφέρεια (η περιφέρεια ήταν ΣΑΠ Βοσνιακής Κράινα).

Η ΣΑΠ Βοσνιακής Κράινα δημιουργήθηκε από την Κοινότητα (Σύνδεσμος) των Δήμων της Βοσνιακής Κράινα, με την εξαίρεση ότι δεν περιλάμβανε την περιοχή που είναι γνωστή ως δήμος Τσαζίνσκα Κράινα ή Πρίγιεντορ αρχικά. Άλλες παρόμοιες καταστάσεις έγιναν σε άλλους Συλλόγους Δήμων (ή Κοινότητα Δήμων) στη Βοσνία, οι οποίες ήταν ένα είδος κυβέρνησης που δημιουργήθηκε σύμφωνα με το Σύνταγμα της Σοσιαλιστικής Ομοσπονδιακής Δημοκρατίας της Γιουγκοσλαβίας.

Στις ή γύρω στις 16 Σεπτεμβρίου 1991 η Ένωση των Δήμων της Βοσνιακής Κράινα μετατράπηκε σε αυτόνομη περιφέρεια της Κράινα (ARK), η οποία συμπεριλάμβανε (μεταξύ άλλων) τους ακόλουθους δήμους: Μπάνια Λούκα, Μπίχατς-Ρίπατς, Μποσάνσκα Ντούμπιτσα, Μποσάνσκα Γκράντισκα, Μποσάνσκα Κρούπα, Μποσάνσκι Νόβι, Μποσάνσκι Πέτροβατς, Τσέλινατς, Ντόνγι Βακούφ, Κλιουτς, Κοτόρ Βαρός, Πρίγεντορ, Πρνιαβόουρ, Σάνσκι Μοστ, Σίποβο και Τέσλιτς. Μια ξεχωριστή Συνέλευση του Σερβικού Λαού στη Βοσνία και Ερζεγοβίνη ιδρύθηκε στις 24 Οκτωβρίου 1991, όπου κυριαρχούσε το Σερβικό Δημοκρατικό Κόμμα. Στις 9 Ιανουαρίου 1992, η Συνέλευση ενέκρινε δήλωση σχετικά με την προκήρυξη της Σερβικής Δημοκρατίας της Βοσνίας και Ερζεγοβίνης. Η γεωγραφική περιοχή που περιλαμβάνει την Αυτόνομη περιφέρεια της Κράινα έγινε έτσι μέρος της ανακηρυχθείσας Σερβικής Δημοκρατίας της Βοσνίας και Ερζεγοβίνης.

Σε αντίθεση με τις υπόλοιπες ΣΑΠ στη Βοσνία που δημιουργήθηκαν το καλοκαίρι και το φθινόπωρο, η ΣΑΠ Βοσνιακής Κράινα ιδρύθηκε επίσημα στις 25 Απριλίου 1991, αλλά με την επωνυμία ARK (Αυτόνομη Περιφέρεια Κράινα - αναφερόμενη στη Βοσνιακή Κράινα). Κατά τη διάρκεια του καλοκαιριού του 1991 έγιναν προσπάθειες για τη συγχώνευσή της με τη ΣΑΠ Κράινας. Στις 12 Σεπτεμβρίου το όνομά της άλλαξε επίσημα σε ΣΑΠ Βοσνιακής Κράινα.

## Παραπομπές


Κατηγορία:Πρώην κράτη των Βαλκανίων
Κατηγορία:Ιστορία της Βοσνίας και Ερζεγοβίνης
Πρόβλημα Βοεικόν

Τo **Πρόβλημα Βοεικόν**, είναι μαθηματική άσκηση και για αιώνες άλυτο πρόβλημα που αποδίδεται στον Αρχιμήδη. Είναι εμπνευσμένο από την Οδύσσεια και αναφέρεται στην θανάτωση των βοών του Ηλίου από τους συντρόφους του Οδυσσέα.

## Ιστορία
Το χειρόγραφο σε ελληνική γλώσσα που φέρει τον κωδικό «Cod. Guelf. 77 Gud. Graec» ανακαλύφθηκε το έτος 1773 στη βιβλιοθήκη του Δούκα Αυγούστου στην Βολφενμπύτελ από τον Λέσσινγκ. Είναι γραμμένο σε 44 ελεγειακά δίστιχα και φέρεται να είναι απόσπασμα επιστολής του Αρχιμήδη προς τον άλλο μεγάλο επιστήμονα και σύγχρονό του, τον Ερατοσθένη που ήταν τότε διευθυντής της βιβλιοθήκης της Αλεξανδρείας. Ο Αρχιμήδης στο κείμενό του, παροτρύνει τους επιστήμονες της εποχής του, και ιδίως τον Ερατοσθένη να λύσει μια σπαζοκεφαλιά, δίνοντάς του με εξαίρετο ποιητικό τρόπο ένα γρίφο. Το κείμενο μετραφράστηκε στα λατινικά και μελετήθηκε από πολλούς επιστήμονες. Ο Λέσσινγκ κατόρθωσε να επιλύσει μόνο εν μέρει τη σπαζοκεφαλιά διότι δεν μπόρεσε να ικανοποιήσει όλες τις μαθηματικές ιδιότητες που όρισε ο Αρχιμήδης στο πρόβλημα αυτό. Ένας άλλος μαθηματικός, ο Άουγκουστ Άμτορ το 1880 βρήκε ένα τρόπο επίλυσης, αλλά το πρόβλημα αυτό καθεαυτό δεν μπόρεσε να το λύσει, διότι η λύση του ήταν ένας τεράστιος αριθμός με 206.545 ψηφία. Τελικά, το 1965, τρεις αμερικανοί επιστήμονες κατόπιν σχεδόν οκτάωρης λειτουργίας δυο ηλεκτρονικών υπολογιστών, του IBM 7040 και IBM 1620, κατόρθωσαν να λύσουν το πρόβλημα. Η λύση επαληθεύτηκε το 1981, όταν ένας υπερυπολογιστής Cray 1 χρειάστηκε μόλις 10 λεπτά για τον υπολογισμό. 

## Παραπομπές


## Πηγές

* G. Nesselmann: *Die Algebra der Griechen*. Reimer, Berlin 1842. (Nachdruck: Minerva Verlag, Frankfurt am Main 1969, ISBN 3-86598-328-6)
* Μαυρίκιος Μπρίκας. "Το βοεικόν πρόβλημα του Αρχιμήδους". ''Σπουδαί/Spoudai'', τόμος 26 (1976), σελίδες 919-949. 
* Μιχ. Λάμπρου. "Το Βοεικό πρόβλημα του Αρχιμήδη". Στο Δ. Α. Αναπολιτάνος και Β. Καρασμάνης (επιμ.), *Αρχαία Ελληνικά Μαθηματικά: Κείμενα Ιστορίας και Φιλοσοφίας*, εκδόσεις Τροχαλία, 1993.

Κατηγορία:Ευκλείδεια Γεωμετρία 
Κατηγορία:Κλασική γεωμετρία 
Κατηγορία:Ιστορία των Μαθηματικών
Κατηγορία:Μαθηματικά θεωρήματα 
Κατηγορία:Γεωμετρικά σχήματα 
Κατηγορία:Αρχιμήδης 
Κατηγορία:Αλγεβρική θεωρία αριθμών
Βουλγαρική Ραδιοφωνία

Η **Βουλγαρική Ραδιοφωνία** (βουλγαρικά: Радио България, БНР, αγγλικά: *Radio Bulgaria*, BNR) είναι ο επίσημος διεθνής ραδιοφωνικός σταθμός της Βουλγαρίας.

## Ιστορία
Για σχεδόν εβδομήντα χρόνια, η παγκόσμια υπηρεσία του ραδιοφώνου της Βουλγαρίας, που κάποτε ονομαζόταν Ραδιοφωνία της Σόφιας αλλά μετονομάστηκε σε Βουλγαρική Ραδιοφωνία, παρουσιάζει την πολιτιστική και εθνική ταυτότητα της χώρας στον κόσμο. Είναι μια σημαντική πηγή πληροφοριών από και για τη Βουλγαρία για εκατομμύρια ακροατές εκτός των συνόρων της.

## Σύγχρονη μετάδοση
Η Βουλγαρική Ραδιοφωνία έληξε την υπηρεσία βραχέων κυμάτων της την 1η Φεβρουαρίου 2012.

## Παραπομπές


## Εξωτερικοί σύνδεσμοι
* 

Κατηγορία:Μέσα Μαζικής Ενημέρωσης στη Βουλγαρία
Βουλγαρική Εθνική Ραδιοφωνία

Η **Βουλγαρική Εθνική Ραδιοφωνία** (βουλγαρικά: Българско национално радио, БНР, αγγλικά: *Bulgarian National Radio*) είναι ο εθνικός ραδιοφωνικός οργανισμός της Βουλγαρίας. Διαθέτει δύο εθνικά και επτά περιφερειακά κανάλια, καθώς και μια διεθνή υπηρεσία – Βουλγαρική Ραδιοφωνία – η οποία μεταδίδει σε 11 γλώσσες.

## Παραπομπές


## Εξωτερικοί σύνδεσμοι
* 
* 

Κατηγορία:Μέσα Μαζικής Ενημέρωσης στη Βουλγαρία
Ραγιόν

μικρογραφία|Ραγιόν
Το **ραγιόν** (ρωσικά: район) είναι ένας τύπος διοικητικής μονάδας αρκετών μετασοβιετικών κρατών (όπως ενός τμήματος μιας περιοχής). Ο όρος προέρχεται από το γαλλικό όρο *rayon* (που σημαίνει "κηρήθρα, τμήμα"), που αποτελεί και τύπο μιας υποεθνικής οντότητας και ενός τμήματος μιας πόλης και μεταφράζεται συνήθως ως «περιοχή».

Ο όρος «ραγιόν» μπορεί επίσης να χρησιμοποιηθεί απλώς ως ένα είδος διοικητικής διαίρεσης χωρίς να έχει καμία σχέση με εθνότητα ή εθνικότητα. Το ραγιόν αποτελούσε μια τυποποιημένη διοικητική οντότητα στην πλειονότητα της πρώην Σοβιετικής Ένωσης και ήταν συνήθως υποδιαίρεση δύο βαθμίδες κάτω από το εθνικό επίπεδο. Ωστόσο, στις μικρότερες δημοκρατίες της πρώην ΕΣΣΔ, θα μπορούσε να είναι το πρωτεύον επίπεδο διοικητικής διαίρεσης (διοικητικές διαιρέσεις της Αρμενίας, διοικητικές διαιρέσεις του Αζερμπαϊτζάν). Μετά την πτώση της Σοβιετικής Ένωσης, μερικές από τις δημοκρατίες διέκοψαν τη χρήση τους, όπως η Αρμενία.

Στη Βουλγαρία αναφέρεται ως εσωτερική διοικητική υποδιαίρεση μιας πόλης που δεν σχετίζεται με τη διοικητική διαίρεση της χώρας στο σύνολό της ή, ειδικότερα στον δήμο Σόφιας, με την υποδιαίρεση του δήμου.

## Παραπομπές


Κατηγορία:Είδη διοικητικών διαιρέσεων
Αλεξανδρινή του Μεκλεμβούργου-Σβερίν

Η **Αλεξανδρινή** (γερμ. *Alexandrine von Mecklenburg-Schwerin*, 24 Δεκεμβρίου 1879 - 28 Δεκεμβρίου 1952) ήταν του Οίκου του Μεκλεμβούργου-Σβερίν ήταν δούκισσα του Μεκλεμβούργου-Σβερίν και μετέπειτα βασιλική σύζυγος της Δανίας και της Ισλανδίας.

## Βιογραφία
Η *Αλεξανδρινή Αυγούστα* γεννήθηκε στις 24 Δεκεμβρίου 1879 στο Σβερίν και ήταν το πρώτο παιδί και η πρώτη κόρη του Φρειδερίκου Φραγκίσκου Γ΄ του Μεκλεμβούργου-Σβερίν και της Αναστασίας Μιχαήλοβνας, κόρης του Μιχαήλ Νικολάγιεβιτς της Ρωσίας.

Παντρεύτηκε τον Χριστιανό, Διάδοχο της Δανίας, στις Κάννες στις 26 Απριλίου 1898. Το ζευγάρι μαζί απέκτησε δυο παιδιά:
*τον Φρειδερίκο Θ΄ της Δανίας (1899 - 1972), παντρεύτηκε την Ίνγριδ της Σουηδίας. Απέκτησαν 3 παιδιά, μεταξύ των οποίων:
** Άννα-Μαρία, Βασίλισσα της Ελλάδας.
*τον Κνουτ (1900 - 1976), Διάδοχο Πρίγκιπα της Δανίας, παντρεύτηκε την Καρολίνα Ματθίλδη της Δανίας. Απέκτησαν 3 παιδιά.

Στις 20 Απριλίου 1947 ο Χριστιανός πεθαίνει και η Αλεξανδρινή γίνεται χήρα του κάνοντάς την, την πρώτη Χήρα Βασίλισσα της Δανίας να επιλέξει να μην χρησιμοποιήσει αυτόν τον τίτλο.

Απεβίωσε στις 28 Δεκεμβρίου 1952 στην Κοπεγχάγη ως Χήρα Βασίλισσα της Δανίας σε ηλικία 73 ετών. Τάφηκε δίπλα στον σύζυγο της στον Καθεδρικό Ναό του Ρόσκιλε.

## Πρόγονοι


## Τίτλοι
*24 Δεκεμβρίου 1879 – 26 Απριλίου 1898: *Η Υψηλότητα* Δούκισσα Αλεξανδρινή του Μεκλεμβούργου-Σβερίν
*26 Απριλίου 1898 – 29 Ιανουαρίου 1906: *Η Βασιλική Υψηλότητα* Πριγκίπισσα Χριστιανού της Δανίας
*29 Ιανουαρίου 1906 – 14 Μαΐου 1912: *Η Βασιλική Υψηλότητα* Η Διάδοχος Πριγκίπισσα της Δανίας
*14 Μαΐου 1912 – 1 Δεκεμβρίου 1918: *Η Μεγαλειότητα Της* Η Βασίλισσα της Δανίας
*1 Δεκεμβρίου 1918 – 17 Ιουνίου 1944: *Η Μεγαλειότητα Της* Η Βασίλισσα της Δανίας και της Ισλανδίας
*17 Ιουνίου 1944 – 20 Απριλίου 1947: *Η Μεγαλειότητα Της* Η Βασίλισσα της Δανίας
*20 Απριλίου 1947 – 28 Δεκεμβρίου 1952: *Η Μεγαλειότητα Της* Η Βασίλισσα Αλεξανδρινή της Δανίας

## Παραπομπές


## Εξωτερικοί σύνδεσμοι
* Queen Alexandrine at the website of the Royal Danish Collection at Amalienborg Palace

Κατηγορία:Οίκος του Μεκλεμβούργου
Κατηγορία:Οίκος του Γκλύξμπουργκ
Κατηγορία:Βασίλισσες της Δανίας
Κατηγορία:Βασιλομήτωρ
Κατηγορία:Διάδοχοι της Δανίας
Κατηγορία:Πριγκίπισσες της Δανίας
Δήμος Σόφιας

O **δήμος Σόφιας** (βουλγαρικά: Столична община, κυριολεκτικά: *Μητροπολιτικός δήμος*) είναι δήμος (όμπστινα) της μητροπολιτικής επαρχίας Σόφιας στη Δυτική Βουλγαρία. Οφείλει την ονομασία του στο διοικητικό του κέντρο - την πόλη της Σόφιας, η οποία είναι επίσης η πρωτεύουσα της μητροπολιτικής επαρχίας Σόφιας και της επαρχίας Σόφιας και πρωτεύουσα της Βουλγαρίας.

Ο Δήμος βρίσκεται κυρίως στον τομέα της Σόφιας, αλλά και στα πόδια και στα χαμηλότερα τμήματα των βουνών του Αίμου και Βίτοσα, Πλάνα, Λόζεν, Ρίλα. Φιλοξενεί 1.442.927 κατοίκους, από τους οποίους 1,26 εκατομμύρια ζουν στη Σόφια (από το 2016).

## Παραπομπές


## Εξωτερικοί σύνδεσμοι
* 

Κατηγορία:Διοικητική διαίρεση της Βουλγαρίας
Βόλοστ

Το **βόλοστ** (ρωσικά: волость) ήταν μια παραδοσιακή διοικητική υποδιαίρεση στην Ανατολική Ευρώπη. Στην παλιότερη ιστορία των Πρώιμων Σλάβων, το βόλοστ ήταν η ονομασία της επικράτειας που κυβερνούσε ο κνιάζ, είτε ως απόλυτος κυβερνήτης είτε με διαφορετικό βαθμό αυτονομίας από τον *βέλικι κνιάζ*. Ξεκινώντας από τα τέλη του 14ου αιώνα, το βολόστ ήταν μια μονάδα διοικητικής διαίρεσης στο Μεγάλο Δουκάτο της Λιθουανίας, στην Πολωνία, στη Μοσχοβία, στις χώρες της σύγχρονης Λετονίας και της Ουκρανίας. Περίπου από τον 16ο αιώνα ήταν μέρος επαρχιακών περιοχών, οι οποίες ονομάζονταν ουγέστ στη Μοσχοβία και στη μεταγενέστερη Ρωσική Αυτοκρατορία. Κάθε ουγέστ εμπεριείχε αρκετά βολόστ που ήταν υποταγμένα στην πόλη ουγέστ.

Μετά την κατάργηση της ρωσικής δουλοπαροικίας το 1861, το βόλοστ έγινε μονάδα τοπικής αυτοδιοίκησης του αγρότη. Αρκετά μιρ ανοίκαν σε κάθε βόλοστ, το οποίο διέθετε συνέλευση αποτελούμενη από εκλεγμένους αντιπροσώπους των μιρ. Από αυτούς εκλεγόταν ένας γέροντας (*[[σταρσινά]]*) και ένα δικαστήριο (βολόστνοϊ σουντ). Ωστόσο, η αυτοδιοίκηση των μιρ και των βόλοστ μετριάστηκε από την εξουσία των αστυνομικών επιτροπών (*[[στανοβόι]]*) και από τη γενική εξουσία ελέγχου που δόθηκε στις διορισμένες «περιφερειακές επιτροπές για τις υποθέσεις των αγροτών».

Τα βόλοστ καταργήθηκαν από τη σοβιετική διοικητική μεταρρύθμιση του 1923-1929. Τα ραγιόν μπορεί να ονομάζονται γενικά ένα σύγχρονο ισοδύναμο τόσο των βόλοστ όσο και των ουγέστ. Στη σύγχρονη Ρωσία, η υποδιαίρεση σε βόλοστ χρησιμοποιείται στη Δημοκρατία της Καρελίας, όπου τα βόλοστ έχουν το ίδιο καθεστώς με τα ραγιόν και στις περιφέρειες του Λένινγκραντ, του Πσκόφ, της Σαμάρα και της Τούλα, όπου τα βολόστ θεωρούνται υποδιαιρέσεις των ραγιόν και έχουν το ίδιο καθεστώς με τα σελσοβιέτ σε άλλα ρωσικά ομοσπονδιακά υποκείμενα.

## Παραπομπές


Κατηγορία:Είδη διοικητικών διαιρέσεων
Ουγέστ Μόσχας

Το **ουγέστ Μόσχας** ήταν διοικητική μονάδα στο κυβερνείο Μόσχας, η οποία υπήρχε μέχρι το 1929. Κέντρο της αποτελούσε η πόλη της Μόσχας. Περιλάμβανε ορισμένους μεγάλους οικισμούς όπως η Μόσχα, το Κούντσεβο, το Ισαμιλόβο, το Περόβο, το Ροστόκινο, το Τσαρίτσινο, το Ναγκάτινο και το Ρέουτοφ.

## Διοικητική διαίρεση
### Διοικητική διαίρεση 14ου–18ου αιώνα
Τα βόλοστ του ουγέστ Μόσχας - από τα πρώτα γνωστά στο κράι Ζαμοσκόβνι. Τα πρώτα από αυτά αναφέρονται από τον πνευματικό Ιβάν Καλίτα. Σε σχέση με την μεγάλη περιοχή και πυκνοκατοικημένη, το ουγέστ ήδη από το 17ο αιώνα ήταν χωρισμένο σε δύο μέρη: Ζαμοσκόβνιου και Ζαρέτσκι, συγκεντρώνοντας δεκάδες σταν και βόλοστ, καθώς και το παλάτι και τα χωριά των στάβλων.

### Διοικητική διαίρεση 19ου–20ού αιώνα
Μέχρι το 1912, το ουγέστ χωρίστηκε σε 8 σταν. Το ουγέστ περιλάμβανε 15 βόλοστ:

* Βόλοστ Βσεχσβιάτσκαγια
* Βόλοστ Βιχίνσκι
* Βόλοστ Ντουρίνσκαγια
* Βόλοστ Ζιουζίνσκι
* Βόλοστ Μαρφίνσκαγια
* Βόλοστ Μιτίτσι
* Βόλοστ Ναγκατίσκαγια
* Βόλοστ Οζέρετς
* Βόλοστ Πέχορ
* Βόλοστ Ροστοκίνσκι
* Βόλοστ Τροΐτσκο-Γκολενιστσέβσκαγια
* Βόλοστ Τροΐτσκαγια
* Βόλοστ Χοροσέβσκαγια
* Βόλοστ Τσαριτσίνσκι
* Βόλοστ Τσερκιζόφσκι

## Παραπομπές


## Επιπλέον ανάγνωση
* *Селиванов А.Ф., Забелин И.Е.,*. Москва // Энциклопедический словарь Брокгауза и Ефрона : в 86 т. (82 т. и 4 доп.). — СПб., 1890—1907.

Κατηγορία:Ουγέστ της Ρωσικής Αυτοκρατορίας
Τσεμανόβιτσι

Το **Τσεμανόβιτσι** (σερβικά κυριλλικά: ) είναι χωριό της Βοσνίας και Ερζεγοβίνης. Ευρίσκεται εντός του εδάφους της Πόλεως του Ίστοτσνο Σαράγιεβο και του Δήμου του Πάλε, εντός της Σερβικής Δημοκρατίας της Βοσνίας. Σύμφωνα με τα αποτελέσματα της βοσνιακής απογραφής του 2013, αριθμούσε 210 κατοίκους.

## Γεωγραφία

## Ιστορία

## Δημογραφία
### Ιστορική εξέλιξη του πληθυσμού του οικισμού





### Κατανομή του πληθυσμού ανά εθνότητα (1991)

## Δείτε επίσης
* Πόλεις της Βοσνίας και Ερζεγοβίνης
* Δήμοι της Βοσνίας και Ερζεγοβίνης

## Παραπομπές

## Εξωτερικοί Σύνδεσμοι
*  Maplandia
* 

Κατηγορία:Οικισμοί του Πάλε
Ζόρδι Άλμπα

Ο **Ζόρδι Άλμπα** (*Jordi Alba*, 21 Μαρτίου 1989) είναι Ισπανός πρώην διεθνής ποδοσφαιριστής που αγωνιζόταν στη θέση του αμυντικού.

## Καριέρα
### Σε συλλόγους
Η καριέρα του ξεκίνησε το 2007 από την Κορνεγιά και στη συνέχεια αγωνίστηκε στη δεύτερη ομάδα της Βαλένθια. Από το 2009 ως το 2012 έπαιξε στην πρώτη ομάδα της Βαλένθια. Από το 2012 είναι παίκτης της Μπαρτσελόνα, με την οποία έχει κατακτήσει τέσσερα πρωταθλήματα, τέσσερα Κύπελλα, τρία Σούπερ Καπ Ισπανίας, ένα Τσάμπιονς Λιγκ (2014-2015), ένα Παγκόσμιο Κύπελλο Συλλόγων και ένα ΟΥΕΦΑ Σούπερ Καπ.

### Στην εθνική ομάδα
Στην Εθνική Ισπανίας αγωνίζεται από το 2011. Κατέκτησε το τρόπαιο στο Ευρωπαϊκό Πρωτάθλημα του 2012 και έφτασε στον τελικό στο Κύπελλο Συνομοσπονδιών του 2013. Επίσης, ήταν στο ρόστερ της ομάδας στο Παγκόσμιο Κύπελλο του 2014, στο Ευρωπαϊκό Πρωτάθλημα του 2016 και στο Παγκόσμιο Κύπελλο του 2018.

## Παραπομπές

## Εξωτερικοί σύνδεσμοι
*

Κατηγορία:Ισπανοί ποδοσφαιριστές
Κατηγορία:Ποδοσφαιριστές Εθνικής Ισπανίας
Κατηγορία:Ποδοσφαιριστές Μπαρτσελόνα
Κατηγορία:Ποδοσφαιριστές Πριμέρα Ντιβιζιόν
Κατηγορία:Ποδοσφαιριστές Βαλένθια ΚΦ
Κατηγορία:Ποδοσφαιριστές ΚΓ Ταρραγόνα
Κατηγορία:Ποδοσφαιριστές Βαλένθια ΚΦ Μεστάγια
Κατηγορία:Ποδοσφαιριστές Τερθέρα Ντιβιζιόν
Κατηγορία:Ποδοσφαιριστές Ευρωπαϊκού Πρωταθλήματος 2012
Κατηγορία:Ποδοσφαιριστές Κυπέλλου Συνομοσπονδιών FIFA 2013
Κατηγορία:Ποδοσφαιριστές Παγκοσμίου Κυπέλλου 2014
Κατηγορία:Ποδοσφαιριστές Ευρωπαϊκού Πρωταθλήματος 2016
Κατηγορία:Καταλανοί ποδοσφαιριστές
Κατηγορία:Αμυντικοί ποδοσφαιριστές
Κατηγορία:Ποδοσφαιριστές Παγκοσμίου Κυπέλλου 2018
Κατηγορία:Ποδοσφαιριστές στους Θερινούς Ολυμπιακούς Αγώνες 2012
Κατηγορία:Παίκτες νικητές Ευρωπαϊκού Πρωταθλήματος Ποδοσφαίρου
Κατηγορία:Ποδοσφαιριστές Ευρωπαϊκού Πρωταθλήματος 2020
Κατηγορία:Ποδοσφαιριστές Παγκοσμίου Κυπέλλου 2022
Κατηγορία:Ποδοσφαιριστές Ίντερ Μαϊάμι
Κατηγορία:Ξένοι ποδοσφαιριστές στις Ηνωμένες Πολιτείες Αμερικής